તેના કારણે ઊભી થનારી કાયદો અને વ્યવસ્થાની સ્થિતિને ધ્યાનમાં રાખીને 30 એપ્રિલ સુધી જોધપુરમાં 144મી કલમ લાગુ કરી દેવાઈ છે. 

બાબા ગુરમીત રામરહિમની સજા જાહેર થઈ ત્યારે હરિયાણામાં મોટા પ્રમાણમાં હિંસા થઈ હતી. 

આસારામને કારણે રાજસ્થાનમાં હિંસાના બનાવો ના બને તે માટે સરકાર તકેદારી લઈ રહી છે.

25 એપ્રિલે અદાલત શું ચુકાદો આપશે તેના પર હવે સૌની નજર છે. આસારામ સામે છેલ્લા પાંચ વર્ષથી પીડિતા અને તેનો પરિવાર ન્યાય માટે લડી રહ્યા છે તે અનેક રીતે અપૂર્વ લડાઈ છે.

આસારામ સામેના કેસ સાથે જોડાયેલી કેટલીક મહત્ત્વની બાબતો પર એક નજર કરીએ.

આસારામ અને તેનો સામાજિક પ્રભાવ 

આસારામનું સાચું નામ અસુમલ હરપલાણી છે. તેમનો જન્મ પાકિસ્તાનના સિંધમાં આવેલાં બેરાની ગામમાં એપ્રિલ 1941માં થયો હતો. 

સિંધી વેપારી સમાજના આસારામનો પરિવાર 1947ના ભાગલા પછી ભારતના અમદાવાદમાં આવીને વસ્યો હતો. 

1960ના દાયકામાં તેણે લીલાશાહને ગુરુ બનાવ્યા હતા. ગુરુએ જ તેમને અસુમલની જગ્યાએ આસારામ એવું નામ આપ્યું હતું.

1972માં અમદાવાદથી તે વખતે દસેક કિમી દૂર આવેલા મોટેરા ગામ પાસે સાબરમતી નદીના કિનારે આસારામે પોતાની નાનકડી ઝૂંપડી બાંધી હતી. 

આસારામના ભક્તોની સંખ્યા ધીમે ધીમે વધવા લાગી અને ગુજરાતનાં કેટલાંય શહેરો તથા દેશનાં જુદાં જુદાં રાજ્યોમાં પણ તેમના આશ્રમો ખુલવા લાગ્યા. 

તમે આ વાંચ્યું કે નહીં?

શરૂઆતમાં ગુજરાતનાં ગામડાંમાંથી આવતી ગરીબ, પછાત અને આદિવાસી પ્રજાને આસારામે પોતાના 'પ્રવચનો, દેશી દવાઓ અને ભજન-કિર્તન'ના ત્રેખડથી આકર્ષી હતી. 

બાદમાં ધીમે ધીમે ગુજરાતના શહેરી વિસ્તારોના મધ્યમવર્ગમાં પણ તેનો પ્રભાવ વધવા લાગ્યો.

શરૂઆતનાં વર્ષોમાં આસારામના પ્રવચનો બાદ પ્રસાદના નામે મફત ભોજન અપાતું હતું. 

તેના કારણે 'ભક્તો'ની સંખ્યામાં ઝડપથી વધારો થવા લાગ્યો હતો. આસારામની સત્તાવાર વેબસાઇટમાં દાવો કરાયો છે કે આજે પણ દુનિયાભરમાં તેના 4 કરોડ અનુયાયીઓ છે.

બે કે ત્રણ દાયકામાં આસારામ અને તેના પુત્ર નારાયણ સાંઈએ સાથે મળીને દેશ અને વિદેશમાં 400 આશ્રમોનું સામ્રાજ્ય ઊભું કરી દીધું હતું. 

આસારામના આશ્રમોની અને અનુયાયીઓની સંખ્યા વધવા સાથે તેની સંપત્તિ પણ વધવા લાગી હતી. 

તેમની પાસે લગભગ 10 હજાર કરોડની સંપત્તિ હોવાનું કહેવાતું હતું. કેન્દ્ર અને ગુજરાતના વેરા વિભાગો તથા ઈડી દ્વારા આસારામે એકઠી કરેલી સંપત્તિની તપાસ ચાલી રહી છે. 

તપાસ સંસ્થાઓ ગેરકાયદે રીતે જમીન પચાવી પાડીને બનાવેલા... \n\nમને ઉપરના લેખ માટે સારું શીર્ષક આપો.
BBC Special: ચમત્કારી બાબાથી જેલ સુધી, આસારામની પૂરી કહાણી